作者:王勃
標題:臨高臺
內容:臨高臺，高臺迢遞絕浮埃。瑤軒綺構何崔嵬，斜對甘泉路，蒼蒼茂陵樹。高臺四望同，東彌長樂觀，西指未央宮。赤城映朝日，綠樹搖春風。旗亭百隧開新市，甲第千甍分戚裡。朱輪翠蓋不勝春，錦衾夜不襞，羅帷晝未空。歌屏朝掩翠，妝鏡晚窺紅。為君安寶髻，蛾眉罷花叢。塵間狹路黯將暮，物色正如此，佳期那不顧。銀鞍繡轂盛繁華，君看舊日高臺處，柏梁銅雀生黃塵。